Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,569.25 …
16 ม.ค. 2562

Morning Market Summary
SET ช่วงเช้าปิดที่ระดับ 1,569.25 จุด ลดลง 7.75 จุด (-0.49%) มูลค่าการซื้อขาย 19,517.81 ล้านบาท หุ้นไทยเช้านี้ปรับลง โดยมีแรงขายนำในกลุ่มพลังงาน ปิโตรเคมี สื่อสาร และการเงิน ด้านตลาดภูมิภาคแกว่งบวก-ลบ ขณะที่นักลงทุนติดตามตัวเลขสต็อคน้ำมันดิบของสหรัฐประจำสัปดาห์ (คืนนี้)
Afternoon Perspective
แนวโน้มตลาดในช่วงบ่าย ตลาดดูไม่ค่อยแข็งแกร่งและเลือกที่จะตอบรับกับปัจจัยลบมากกว่าปัจจัยบวก ส่งผลให้มีแรงขายหุ้นรายตัวที่มีปัจจัยลบในช่วงนี้ออกมา โดยเฉพาะหุ้นที่ตลาดเริ่มมีการทยอยคาดการณ์ผลการดำเนินงานไตรมาส 4/18 ออกมาต่ำกว่าที่ตลาดเคยประเมินไว้ก่อนหน้านี้หรือหุ้นที่ถูกปรับลดประมาณการรวมถึงคำแนะนำลง อย่าง AEONTS BEAUTY BDMS IVL KTC MTC SAWAD TRUE ดังนั้นการลงทุนในช่วงนี้ต้องเน้นเล่นสั้นซื้อตอนลงตามแนวรับสำคัญที่ให้ไว้ แล้วขายทำกำไรออกเมื่อมีการรีบาวน์ไปก่อน บ่ายนี้เราให้แนวรับที่ 1565-1560 จุดและแนวต้านที่ 1577-1580 จุด หุ้นแนะนำ ซื้อเก็งกำไร ช่วงบ่ายประกอบด้วย BDMS BJC LH SPALI
Technical Pick
SET Index: 1569.25 ปรับตัวลดลงต่อเนื่องหลุดแนวรับที่ 1570 จุดลงไป พร้อมด้วยมูลค่าการซื้อขายที่เพิ่มสูงขึ้น หลังจากปรับตัวเพิ่มขึ้นกลับขึ้นไปทดสอบแนวต้านที่ 1610 จุด แต่เราคาดว่า การปรับตัวลดลงในระยะสั้นยังมีโอกาสฟื้นตัวทางเทคนิค เหนือแนวรับสำคัญที่ 1550 จุด โดยมีแนวต้านในระยะสั้นที่ 1585 จุด ถ้าสามารถทะลุผ่านขึ้นไปได้ จะมีแนวต้านถัดไปที่ 1600 จุด
– True Corporation (TRUE TB; THB 4.58) – ซื้อ
– Asian Seafoods Coldstorage (ASIAN TB; THB 8.00) – ซื้อ
 